Tolong jelaskan mengenai Sesiku (buruj) dalam bahasa melayu

Sesiku atau Norma (Nor) ialah sebuah buruj kecil dan sukar dilihat di Hemisfera Samawi Selatan di antara Scorpius (Kala) dengan Centaurus (Sentaur), salah sebuah daripada dua belas buah buruj yang dicipta pada abad ke-18 oleh ahli astronomi Perancis, Nicolas Louis de Lacaille, dana salah sebuah daripada beberapa buah buruj yang menggambarkan alat sains. Namanya dalam bahasa Latin bermaksud sesiku, merujuk sudut tepat, dan dianggap juga mewakili pembaris, sesiku tukang kayu, sesiku set atau pengaras. Empat daripada bintang-bintang lebih cerah Norma—Gamma, Delta, Epsilon dan Eta—membentuk sesiku di lapangan bintang malap. Empat sistem bintang diketahui mempunyai planet. Bimasakti melalui Norma. Buruj ini juga merumahkan Abell 3627, juga dipanggil Gugusan Sesiku, salah sebuah gugusan galaksi terbesar yang diketahui.